**Ministru kabineta noteikumu projekta „****Grozījumi Ministru kabineta 2010.** **gada 27.** **jūlija noteikumos Nr.** **704 „Noteikumi par robežšķērsošanas vietām un tajās veicamajām pārbaudēm”” sākotnējās ietekmes novērtējuma ziņojums**

**(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Latvijas Republikas valsts robežas likuma 10. panta divpadsmitā daļa, 12. panta otrā daļa, 22. panta septītā daļa un  24. panta pirmā daļa. |
| 2. | Pašreizējā situācija un problēmas | Patlaban ir spēkā Ministru kabineta 2010. gada 27. jūlija noteikumi Nr. 704 „Noteikumi par robežšķērsošanas vietām un tajās veicamajām pārbaudēm” (turpmāk – noteikumi Nr. 704). Noteikumu Nr. 704 2. pielikumā ir norādītas robežšķērsošanas vietas, kurās muitas kompetentā iestāde veic muitas kontroli un tās veikšanas laiks, savukārt 3. pielikumā ir norādītas robežšķērsošanas vietas, kurās Pārtikas un veterinārais dienests (turpmāk – dienests) veic veterināro, fitosanitāro, pārtikas nekaitīguma, nepārtikas preču drošuma, kvalitātes un klasifikācijas kontroli, un tās veikšanas laiks.  1. Zemkopības ministrija noteikumos Nr. 704 ir paredzējusi vairākus grozījumus.  Robežšķērsošanas vietas „Ventspils (osta)” dienesta kontroles punktam „Ventspils osta” ir nepieciešams mainīt kravu veterinārās, fitosanitārās, pārtikas nekaitīguma un nepārtikas preču drošuma, kā arī dzīvnieku barības un barības piedevu kontroles veikšanas laiku, nosakot, ka minētās kontroles turpmāk notiks no plkst. 8.00 līdz 20.00. Darbalaiks tiek mainīts tādēļ, lai uzņēmējiem atbilstoši kravas kuģu kustībai būtu ērtāk ievest iepriekšminētajām kontrolēm pakļaujamās kravas caur šo kontroles punktu.  Robežšķērsošanas vietas „Liepāja (osta)” dienesta kontroles punkts „Liepājas osta” norādīts kā kontroles punkts, kurā veic fitosanitāro kontroli (tai skaitā kvalitātes un klasifikācijas kontroli), pārtikas nekaitīguma un nepārtikas preču drošuma kontroli, kā arī dzīvnieku barības un barības piedevu kontroli. Ar Komisijas 2016. gada 29. aprīļa Īstenošanas lēmumu (ES) 2016/685, ar ko Lēmumu 2009/821/EK groza attiecībā uz robežkontroles punktu un veterināro vienību sarakstiem *Traces* sistēmā, (turpmāk – Īstenošanas lēmums Nr. 2016/685) kontroles punktā „Liepājas osta” atļauta veterinārā kontrole fasētam dzīvnieku proteīnam. Minētā produkta kontrole notiks jau pašlaik noteikumu Nr. 704 3. pielikumā noteiktajā kontroles punkta „Liepājas osta” darbalaikā.  Ievērojot minēto, jāgroza noteikumu Nr. 704 3. pielikuma 8. punktā iekļautā informācija par kontroles veikšanas laiku robežšķērsošanas vietas „Ventspils (osta)” kontroles punktā „Ventspils osta”, jāpapildina 3. pielikuma 9. punktā iekļautā informācija par kontroles veidiem, kas ir atļauti robežšķērsošanas vietas „Liepāja (osta)” kontroles punktā „Liepājas osta”, kā arī 3. pielikums jāpapildina ar jaunu piezīmi par kontroles veikšanu tikai dzīvnieku proteīnam.  2. Finanšu ministrija (Valsts ieņēmumu dienests) noteikumu projektā ar Finanšu ministrijas 2016. gada 22. novembra atzinumu Nr. A-ZM-7/6279 „Par Ministru kabineta noteikumu projektu “Grozījumi Ministru kabineta 2010. gada 27. jūlija noteikumos Nr. 704 "Noteikumi par robežšķērsošanas vietām un tajās veicamajām pārbaudēm"" (VSS-1068) lūdza iekļaut turpmāk minētos grozījumus:  1) patlaban noteikumu Nr. 704 2. pielikumā Ventspils ostā muitas kontrole 1973. gada Vašingtonas konvencijas par starptautisko tirdzniecību ar apdraudētajām savvaļas dzīvnieku un augu sugām I, II un III pielikumā iekļauto nedzīvu dzīvnieku sugu īpatņiem, to daļām un derivātiem, kad tie tiek pārvietoti pāri ārējai robežai, notiek darbdienās no plkst. 9.00 līdz 18.00, bet augu sugu īpatņiem un Veselības ministrijas uzraudzībā esošajām narkotiskajām un psihotropajām vielām, zālēm un prekursoriem, kad tie tiek pārvietoti pāri ārējai robežai, – katru dienu no plkst. 9.00 līdz 21.00. Ņemot vērā dienesta darbalaika izmaiņas noteikumu Nr. 704 3. pielikuma 8. punktā (attiecībā uz Ventspils ostu), kā arī lai saskaņotu muitas iestādes un dienesta darbalaiku iepriekšminētās kontroles nodrošināšanai, noteikumos Nr. 704 jāizdara grozījums 2. pielikuma 25. punktā, izsakot to jaunā redakcijā;  2) spēkā esošo noteikumu Nr. 704 2. pielikuma 3., 10., 18. un 19. punkts paredz ierobežojumus muitas kontrolei, mantu un preču pārvietošanai pāri robežai, nosakot kontroles veikšanas darba laiku.  Saskaņā ar Valsts pārvaldes iekārtas likuma 10. panta sesto daļu valsts pārvalde savā darbībā pastāvīgi pārbauda un uzlabo sabiedrībai sniegto pakalpojumu kvalitāti. Tās pienākums ir vienkāršot un uzlabot procedūras privātpersonas labā.  No 2016. gada jūnija Latvijas ostās darbu ir uzsākusi Starptautiskās kravu loģistikas un ostu informācijas sistēma (SKLOIS), kas nodrošina attālinātu kuģu formalitāšu kārtošanu, kā arī mazina administratīvos šķēršļus, savukārt muitas dokumentu iesniegšana un apstrāde notiek, izmantojot Elektronisko muitas datu apstrādes sistēmu EMDAS.  Salacgrīvas osta ir noteikta par robežšķērsošanas vietu, kurā tiek veikta muitas kontrole. Noteikumi paredz, ka Salacgrīvas ostā muitas kontrole tiek īstenota darba dienās no plkst. 8.00 līdz 17.00. Salacgrīvas ostā ir izveidots pastāvīgs muitas kontroles punkts (turpmāk – MKP), kas noformē ienākošo un izejošo kuģu un to kravu dokumentāciju, eksporta kravu dokumentāciju reģiona uzņēmumiem, kā arī attālināti kontrolē un noformē importa deklarācijas. Lai nodrošinātu labas pārvaldības principu ievērošanu iestādes darbībā, kā arī regulāru iestādes darbības pilnveidošanu, iestādes struktūra un personāla sadalījums tiek veidots atbilstoši iestādes misijai, darbības prioritātēm un mērķiem. Iestādes struktūrai ir jāatbalsta efektīvs lēmumu pieņemšanas process, tostarp ietverot pilnvaras, atbildību un pārskatu sniegšanas kārtību. Veicot Salacgrīvas MKP uzdevumu un procesu izpildei nepieciešamo resursu un slodzes monitoringu, secināts, ka pieejamos personāla un tehniskos resursus varētu izmantot efektīvāk, ja Salacgrīvas ostā muitas kontroli nodrošinātu Rīgas brīvostas MKP pēc informācijas saņemšanas no kuģošanas komercsabiedrības, kuģa īpašnieka, kapteiņa, to pilnvarota kuģa aģenta vai, ja tas ir atpūtas kuģis, no jahtkluba, kurā attiecīgais kuģis piestāj, un kontroles laika saskaņošanas, tāpat kā tas notiek citās mazajās ostās (piemēram, Rojā, Mērsragā u.c.). Tā kā Rīgas brīvostas MKP strādā katru dienu un visu diennakti, muitošanu būs iespējams nodrošināt diennakts režīmā.  Rojas MKP un Mērsraga MKP darba telpas muitas amatpersonām nav paredzētas, un šajās ostās muitas amatpersonas neatrodas pastāvīgi. Gan Rojas, gan Mērsraga osta ir salīdzinoši neliela, un apkalpoto kuģu daudzums arī nav liels. Rojas un Mērsraga ostas ir noteiktas par robežšķērsošanas vietām, kurās tiek veikta muitas kontrole. Noteikumi paredz, ka Rojas un Mērsraga ostā muitas kontrole tiek īstenota darba dienās no plkst. 8.00 līdz 17.00. Muitas kontroli kuģiem vai to kravām faktiski veic Ventspils ostas MKP (ierodoties fiziski vai veicot pārbaudes dokumentāri) muitas amatpersonas pēc informācijas saņemšanas no kuģošanas komercsabiedrības, kuģa īpašnieka, kapteiņa, to pilnvarota kuģa aģenta vai, ja tas ir atpūtas kuģis, no jahtkluba, kurā attiecīgais kuģis piestāj. Muitas procedūras faktiski tiek noformētas Ventspils ostas MKP, bet Rojas MKP un Mērsraga MKP muitas iestāžu kodi tiek izmantoti tikai vietas apzīmēšanai bez muitas amatpersonu pastāvīgas klātbūtnes. Spēkā esošie noteikumi Nr. 704 neparedz, ka Rojas un Mērsraga ostu muitas uzraudzību pastāvīgi īsteno Ventspils MKP (par to nav atsevišķas piezīmes).  Robežšķērsošanas vietā Engures ostā muitas amatpersonas neatrodas pastāvīgi un muitas kontrole tiek īstenota darbadienās no plkst. 8.00 līdz 17.00 pēc informācijas saņemšanas no kuģošanas komercsabiedrības, kuģa īpašnieka, kapteiņa, to pilnvarota kuģa aģenta vai, ja tas ir atpūtas kuģis, no jahtkluba, kurā attiecīgais kuģis piestāj, un kontroles laika saskaņošanas. Muitas kontroli kuģiem vai to kravām faktiski veic Ventspils ostas MKP, ierodoties fiziski vai veicot pārbaudes dokumentāri. Noteikumos Nr. 704 šobrīd nav noteikts, ka Engures ostas muitas uzraudzību pastāvīgi īsteno Ventspils MKP.  Pēc noteikumu Nr. 704 grozījumiem Rīgas brīvostas MKP vai Ventspils ostas MKP uzraudzībā esošajās Engures, Mērsraga, Rojas un Salacgrīvas robežšķērsošanas vietās muitas kontroli, mantas un preces pāri robežai varēs pārvietot visu diennakti.  Tā kā muitas kontroles punktu kompetencē ir Valsts ieņēmumu dienesta pamatdarbības un atbalsta funkcijas muitas politikas īstenošanas jomā, nodrošinot preču pirmsmuitošanas darbību un muitas procedūru piemērošanu, kā arī organizējot un nodrošinot muitas noteikumu pārkāpumu atklāšanu un novēršanu saistībā ar preču pārvietošanu pāri Eiropas Savienības muitas robežai, noteikumos Nr. 704 jaunā redakcijā ir jāizsaka 2. pielikuma 3., 10., 18., 19. un 25. punkts un jāpapildina 2. pielikums ar jaunu piezīmi par kontroles veikšanu Ventspils ostā. |
| 3. | Projekta izstrādē iesaistītās institūcijas | Pārtikas un veterinārais dienests un Valsts ieņēmumu dienests |
| 4. | Cita informācija | Ar noteikumu projektu noteikto muitas kontroles laika pagarinājumu robežšķērsošanas vietās „Engure”, „Mērsrags”, „Roja” un „Salacgrīva” Valsts ieņēmumu dienests nodrošinās par piešķirtā finansējuma līdzekļiem. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas ieved veterinārajai, fitosanitārajai, pārtikas nekaitīguma un nepārtikas preču drošuma, kā arī dzīvnieku barības un barības piedevu kontrolei pakļaujamas kravas, un personas, kas pārvieto mantas un preces ar kuģi, izmantojot robežšķērsošanas vietas „Engure”, „Mērsrags”, „Roja”, „Ventspils (osta)”, „Liepāja (osta)” un „Salacgrīva”. |
| 2. | Tiesiskā regulējuma ietekme uz tautsaimniecību un administratīvo slogu | Uzņēmējiem, kas ieved veterinārajai kontrolei pakļaujamas fasēta dzīvnieku proteīna kravas Latvijā no trešajām valstīm, būs iespēja minētās kravas ievest caur robežšķērsošanas vietas „Liepāja (osta)” kontroles punktu „Liepājas osta”.  Uzņēmējiem, kas ieved veterinārajai, fitosanitārajai, pārtikas nekaitīguma un nepārtikas preču drošuma, kā arī dzīvnieku barības un barības piedevu kontrolei pakļaujamas kravas caur robežšķērsošanas vietas „Ventspils (osta)” kontroles punktu „Ventspils osta”, būs nodrošināts minēto kravu kontroles laiks atbilstoši kravas kuģu kustībai.  Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |  |  |  |  |
| --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | |
| Saistības pret Eiropas Savienību | | Īstenošanas lēmums Nr. 2016/685 | | |
| Citas starptautiskās saistības | | Projekts šo jomu neskar. | | |
| Cita informācija | | Nav. | | |
| 1.tabula  Tiesību akta projekta atbilstība ES tiesību aktiem | | | | |
| Attiecīgā ES tiesību akta datums, numurs un nosaukums | Īstenošanas lēmums Nr. 2016/685 | | | |
| A | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma Nr. 2016/685 1.pants | Netiek pārņemts noteikumu projektā. | | ES tiesību akta vienības nosaka prasību, ko nav nepieciešams pārņemt. |  |
| Īstenošanas lēmuma Nr. 2016/685 2.pants | Netiek pārņemts noteikumu projektā. | | ES tiesību akta vienības nosaka prasību, ko nav nepieciešams pārņemt. |  |
| Īstenošanas lēmuma Nr. 2016/685 pielikuma 1.punkta „a” apakšpunkts | Netiek pārņemts noteikumu projektā. | | ES tiesību akta vienības nosaka prasību, ko nav nepieciešams pārņemt. |  |
| Īstenošanas lēmuma Nr. 2016/685 pielikuma 1.punkta „b” apakšpunkts | Netiek pārņemts noteikumu projektā. | | ES tiesību akta vienības nosaka prasību, ko nav nepieciešams pārņemt. |  |
| Īstenošanas lēmuma Nr. 2016/685 pielikuma 1.punkta „c” apakšpunkts | Netiek pārņemts noteikumu projektā. | | ES tiesību akta vienības nosaka prasību, ko nav nepieciešams pārņemt. |  |
| Īstenošanas lēmuma Nr. 2016/685 pielikuma 1.punkta „d” apakšpunkts | Noteikumu projekta 6. un 7. punkts. | | ES tiesību akta vienība tiek ieviesta pilnībā. | Noteikumu projekts neparedz stingrākas prasības. |
| Īstenošanas lēmuma Nr. 2016/685 pielikuma 1.punkta „e” apakšpunkts | Netiek pārņemts noteikumu projektā. | | ES tiesību akta vienības nosaka prasību, ko nav nepieciešams pārņemt. |  |
| Īstenošanas lēmuma Nr. 2016/685 pielikuma 1.punkta „f” apakšpunkts | Netiek pārņemts noteikumu projektā. | | ES tiesību akta vienības nosaka prasību, ko nav nepieciešams pārņemt. |  |
| Īstenošanas lēmuma Nr. 2016/685 pielikuma 2.punkts | Netiek pārņemts noteikumu projektā. | | ES tiesību akta vienības nosaka prasību, ko nav nepieciešams pārņemt. |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | | |
| Cita informācija | Nav | | | |

*Anotācijas V sadaļas 2.tabula – projekts šo jomu neskar.*

|  |  |  |  |
| --- | --- | --- | --- |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tika ievietota Zemkopības ministrijas tīmekļa vietnē [www.zm.gov.lv](http://www.zm.gov.lv) no 2016. gada 10. līdz 21. oktobrim. | |
| 2. | Sabiedrības līdzdalība projekta izstrādē | Sabiedriskā apspriešana | |
| 3. | Sabiedrības līdzdalības rezultāti | Iebildumi un priekšlikumi par noteikumu projektu netika saņemti. | |
| 4. | Cita informācija | Nav. | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Pārtikas un veterinārais dienests un Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Noteikumu projekta izpilde nepaplašina un nesašaurina Pārtikas un veterinārā dienesta un Valsts ieņēmumu dienesta līdzšinējās funkcijas un uzdevumus, ne arī nosaka jaunas institūcijas izveidi vai esošas institūcijas likvidāciju vai reorganizāciju. |
| 3. | Cita informācija | | Nav. |

# Zemkopības ministrs J. Dūklavs

16.12.2016. 12:40

2016

I.Krēgere

67027639, Ilze.Kregere@zm.gov.lv